《唐多令·邗江喜遇友人酒间赠此》
清代·陆震

下马解貂裘。相携上酒楼。问年来、何地飘流。北踏幽燕南闽粤，憔悴了，十多秋。

身世等蜉蝣。功名雪满头。且高歌、一曲凉州。君若问余心上事，说不尽，半生愁。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。